Komission tiedonanto Euroopan parlamentille Ja neuvostolleihmisravinnoksi tarkoitettujen eläinperäisten tuotteiden virallisen valvonnan järjestämistä koskevista yksityiskohtaisista säännöistä annetun ehdotuksen Euroopan parlamentin ja neuvoston asetukseksi peruuttamisesta /* KOM/2001/0749 lopull. */





KOMISSION TIEDONANTO EUROOPAN PARLAMENTILLE JA NEUVOSTOLLE ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista yksityiskohtaisista säännöistä annetun ehdotuksen Euroopan parlamentin ja neuvoston asetukseksi peruuttamisesta 1. Komissio antoi 14. heinäkuuta 2000 viiden ehdotuksen paketin, jolla muotoillaan uudelleen 17:een eri direktiiviin sisältyvää yhteisön nykyistä lainsäädäntöä elintarvikehygienian ja eläinlääkinnän alalla (asiak. KOM(2000) 438]. Yksi näistä ehdotuksista käsittelee erityisesti eläinperäisille elintarvikkeille järjestettävää virallista valvontaa [asiak. 2000/180(COD)]. Nämä ehdotukset ovat seuraavat: - Ehdotus Euroopan parlamentin ja neuvoston asetukseksi elintarvikehygieniasta [2000/0178 (COD)]. - Ehdotus Euroopan parlamentin ja neuvoston asetukseksi eläinperäisiä elintarvikkeita koskevista erityisistä hygieniasäännöistä [2000/0179 (COD)]. - Ehdotus Euroopan parlamentin ja neuvoston asetukseksi ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista yksityiskohtaisista säännöistä [2000/0180 (COD)]. - Ehdotus neuvoston asetukseksi ihmisravinnoksi tarkoitettujen eläinperäisten tuotteiden tuotantoon, markkinoille saattamiseen ja tuontiin liittyvistä eläinten terveyttä koskevista säännöistä [2000/0181 (CNS)]. - Ehdotus Euroopan parlamentin ja neuvoston direktiiviksi elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta ja direktiivien 89/662/ETY ja 91/67/ETY muuttamisesta [2000/0182 (COD)]. Euroopan parlamentti ja neuvosto keskustelevat parhaillaan näistä ehdotuksista tätä tarkoitusta varten säädettyjen menettelyjen mukaisesti. 2. Ehdotusten tekemisen jälkeen on ilmennyt uutta kehitystä. Erityisesti voidaan mainita seuraavat seikat: - On saatu uusia tieteellisiä lausuntoja erityisesti lihan turvallisuudesta. Lihantarkastus voidaan tämän tiedon avulla järjestää siten, että ihmisten terveydelle nykyään aiheutuvat vaarat voidaan ottaa huomioon. Tarkastukset perustuvat näin paremmin tieteellisiin tietoihin ja riskeihin. Lisäksi "tilalta pöytään" -toimintamalli voidaan ottaa paremmin huomioon - kyseisen toimintamallinhan uskotaan olevan lihan turvallisuuden kannalta hyvin tärkeä. - Kuten elintarvikkeiden turvallisuutta koskevassa valkoisessa kirjassa ilmoitettiin [asiak. KOM (1999) 719], komissio valmistelee ehdotusta asetukseksi, jossa säädettäisiin laaja-alaisesti kaikkien rehujen ja elintarvikkeiden osalta periaatteista, joiden on oltava rehujen ja elintarvikkeiden virallisen valvonnan perustana. Näitä periaatteita on sovellettava myös lihantarkastusten järjestämiseen. Tämä uusi kehitys edellyttää, että komission ehdotusta Euroopan parlamentin ja neuvoston asetukseksi ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista yksityiskohtaisista säännöistä [2000/180 (COD)] on tarkistettava perusteellisesti. 3. Komissio katsoo näissä olosuhteissa, että asiakirjaan 2000/180 (COD) sisältyvä ehdotus on peruutettava, jotta varmistetaan, että tulevat keskustelut virallisesta valvonnasta ja erityisesti lihantarkastuksesta perustuvat tuoreimmille tieteellisille lausunnoille. Ehdotuksen peruuttamisella varmistetaan lisäksi, että hygieniapakettia koskeva menettely Euroopan parlamentissa ja neuvostossa jatkuu mahdollisimman tehokkaasti ja avoimesti, jotta päätöksentekoprosessissa voidaan edetä tarvittavalla tavalla. 4. Komissio ilmoittaa täten Euroopan parlamentille ja neuvostolle, että se on päättänyt peruuttaa ehdotuksen Euroopan parlamentin ja neuvoston asetukseksi ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista yksityiskohtaisista säännöistä [2000/180 (COD)]. Ehdotus korvataan myöhemmin uudella ehdotuksella. Komission yksiköt valmistelevat parhaillaan tällaista ehdotusta. Se voidaan todennäköisesti esittää kuuden kuukauden kuluessa ja sillä korvataan asiakirja 2000/180 (COD) kokonaisuudessaan.